# &juk;-håndbogen

&Lauri.Watts; &Lauri.Watts.mail;
Michael Pyne

    michael.pyne@kdemail.net

Scott Wheeler

    &Scott.Wheeler.mail;

&erik.kjaer.pedersen.role;
2001 2002 2004 &Scott.Wheeler;
&FDLNotice;
2004-05-06
2.1

&juk; er en jukebox, mærke- og musiksamlingshåndtering.

KDE kdemultimedia lyd mærker afspiller jukebox JuK

## Indledning

&juk; er, lige nøjagtigt, en jukebox. Ligesom mange andre jukeboxprogrammer, gør &juk; det muligt at redigere dine lydfilers mærker, og håndtere samlinger og spillelister.

## Brug af &juk;

Her er et skærmaftryk af &juk;

Skærmaftryk af &juk; i gang.

&juk; håndterer en liste med alle kendte filer. Den kaldes samlingslisten. Samlingslisten tilhører kun &juk;, og deles ikke med andre programmer.

Spillelisterne er uafhængige af samlingslisten. Du kan have så mange spillelister som du vil. Du kan bruge spillelister oprettede i &juk; med andre mediespillere (såsom &noatun; eller xmms), og du kan håndtere spillelister som er lavet af disse programmer inde i &juk;.

Du kan tilføje individuelle filer til samlingslisten, med Fil Åbn fil... og vælge dem med en almindelig &kde; fildialog. Du kan tilføje hele mapper med Fil Åbn mappe.... Mapper som tilføjes på denne måde, gennemsøges hver gang &juk; startes. Du kan tvinge mapperne til at blive skannet igen ved at højreklikke på ikonen Samlingsliste , og vælge Genindlæs.

Når en sang tilføjes til en spilleliste, tilføjes filen automatisk til samlingslisten, men at tilføje en fil til samlingslisten gør ikke at den automatisk tilføjes til nogen spilleliste.

Du kan hurtigt oprette en spilleliste af hele samlingslisten, ved at højreklikke på ikonen Samlingsliste, og vælge Duplikér. Spillelisten som laves er en normal spilleliste, og redigering i den påvirker ikke samlingslisten.

Du kan tilføje individuelle spillelistefiler som er lavet udenfor &juk; ved at vælge dem med Fil Åbn fil.... Alle spillelistefiler som findes i mapper du tilføjer med Fil Åbn mappe... tilføjes også automatisk.

Du kan oprette en ny spilleliste ved at vælge Fil Ny, eller ikonen Ny på værktøjslinjen. Du bliver spurgt om et navn, og derefter vises en ikon for spillelisten i feltet med spillelister. Nu kan du trække og slippe filer fra samlingslisten, eller fra andre spillelister, til den nye spillelisten. Brug ikonen Gem eller Fil Gem for at gemme spillelisten når som helst.

### Sanglisten

Når du kigger på samlingslisten, indeholder hovedvinduet alle filer som &juk; kender til. Når du kigger på en spilleliste, vises kun sangene i den spilleliste. I begge tilfælde er udseende og opførsel for listen den samme.

Hver sang optager en linje i listen. Der er en søjle for hvert datafelt som &juk; håndterer. Søjlerne svarer til felterne som er tilgængelige i mærkeeditoren.

Du kan omarrangere listen når som helst ved at venstreklikke på søjlehovedet. Det sorterer først filerne i stigende rækkefølge baseret på søjlens indhold. Hvis du venstreklikker på samme hoved, sorteres filerne i faldende rækkefølge.

Søjlerne er brede nok til at vise den længste værdi som findes. Du kan ændre størrelse på søjlerne ved at placere musemarkøren på grænsen mellem to søjler. Når markøren ændres fra en peger, venstreklikkes og trækkes i den retning som du vil ændre størrelsen af søjlerne.

Du kan omarrangere søjlerne ved at venstreklikke på et hoved og trække den til venstre eller højre. Du kan dog ikke trække forbi vindueskanten når du gør dette, så du kan behøve at rulle lidte til venstre eller højre, og trække hovedet igen, til du har placeret den hvor du vil have den.

Du kan vise eller skjule søjler ved at klikke med &RMB; på en søjleoverskrift, og klikke på søjlens navn for at ændre det.

Et dobbeltklik med venstre museknap på en fil spiller den med den indbyggede afspiller. Hvis en anden sang allerede er ved at blive spillet, stoppes den, og den nye sang afspilles.

Højreklik på en fil giver dig flere valgmuligheder:

Spil den næste

  Dette vil starteafspilning af filen så snart den nuværende sang er forbi. Hvis der ikke er nogen sang der bliver spillet, vil filen blive afspillet næste gang du trykker på Spil-knappen. Hvis du allerede har valgt Spil den næste for en anden, så vil denne fil sætte det valg ud af kraft.

Klip
Kopiér
Indsæt

  ...

Ryd

  Hvis du bruger samlingslisten, fjernes filen fra listen med Ryd, og fra alle tilsvarende linjer for sangen i alle spillelister. Bemærk at hvis denne fil findes i en mappe som &juk; gennemsøger ved start, så tilføjes den til samlingslisten igen næste gang &juk; startes, men den tilføjes ikke automatisk til en spilleliste.

  Hvis du kigger i en spilleliste, så vil Ryd helt enkelt fjerne sangen fra spillelisten.

Redigér

  Lader dig redigere den markerede sang, i søjlen som du klikkede på. Hvis du for eksempel ikke har mærkeeditoren synlig, og du er i gang med at oprette en spilleliste, men ser en stavefejl i kunstnernavnet, kan du redigere det direkte med dette menupunkt.

  Ændringer som laves på denne måde, gemmes altid med det samme så snart du klikker et andet sted og er færdig med redigeringen.

  Dette menupunkt vil blive deaktiveret hvis &juk; detekterer at sporet du har valgt kun er læsbart.

Genopfrisk punkter

  Dette vil genindlæse mærke-information for de valgte filer, i tilfælde af at filerne er blevet ændret mens &juk; kørte.

Fjern fra disk

  Dette fjerner filen fra samlingslisten, fjerner alle linjer med sangen i alle spillelister, og fjerner filen fra disk. Du kan ikke fortryde dette, men du bliver bedt om at bekræfte dit valg. Brug dette med forsigtighed.

Gæt mærke-information

  Dette vil få &juk; til at forsøge at gætte information såsom kunstner og titel for en sang. &juk; bruger forskellige metoder til at gætte:

  Fra filnavn:

    &juk; vil forsøge at gætte mærterne for sangen baseret på dens filnavn. For eksempel, hvis en sangs navn er `Roxette - You've Got the Look.mp3` vil der blive gættet på Roxette som kunstneren og You've Got the Look som titlen. Du kan justere den måde &juk; gætter mærker ved at vælge Opsætning Mærkegætter..., hvilket vil åbne Mærkegætterdialogen. &juk; vil ikke erstatte de mærker som den ikke gættede ud fra filnavnet.

  Fra internettet

    &juk; vil forsøge at gætte mærkerne for sangen ved at bruge MusicBrainz-programmet. Du skal have MusicBrainz installeret for at denne kommando skal virke.

Omdøb fil

  Dette vil omdøbe de udvalgte filer til at passe med et givet format. Du skal vælge den måde du ønsker filerne omdøbt ved at vælge Opsætning Fil-omdøber.... Det resulterende navn på hver fil er baseret på dens metadata-mærker. For eksempel ville Ogg Vorbis sangen The Theme (Metroid) af Stemage blive til `/usr/share/music/Stemage/The Theme (Metroid).ogg`.

Opret spilleliste ud fra valgte punkter

  Dette tillader dig hurtigt at lave en spilleliste ud fra sange i din samlingsliste. Denne funktion vil bede dig om et navn for den nye spilleliste, og vil så indsætte alle sangene der er udvalgt i den nye spilleliste.

Tilføj udvalgte punkter til K3b-projekt

  Dette tillader dig hurtigt at lave et K3b cd-brænde projekt ud fra dine udvalgte sange. &juk; vil spørge dig om det skal være en lyd-cd eller en data-cd, med mindre K3b allerede har et åbent projekt.

  Hvis K3b ikke allerede kører, vil &juk; starte den for dig. Derefter vil &juk; tilføje dine udvalgte filer til det nuværende K3b-projekt. Du kan så gemme projektet i K3b til at brænde senere, eller brænde cd'en med det samme.

### &juk;'s spillelister

En spilleliste er simpelthen en samling sange grupperet efter en eller anden kategori. For eksempel kan du have en spilleliste af sange som du lytter til mens du koder, mens du prøver på at sove, eller til når du harbrug for at grine. &juk; understøtter adskillige forskellige typer spillelister.

Normale spillelister.

  Dette er den mest almindelige slags spilleliste. Det er en spilleliste der består af filer, ligesom smalingslisten.

Historikspilleliste

  Hvid du aktiverer denne spilleliste (ved at aktivere Vis Vis historik, vil denne spilleliste huske hver sang som &juk; afspiller. Spilleliste vil have en ekstra søjle, Tid, som husker det nøjagtige tidspunkt og datoen sangen blev spillet. Spillelisten starter imidlertid ikke med at spore historikken før den er aktiveret.

Søgespillelister.

  Dette er en spilleliste som er baseret på en søgning. Du kan lave en sådan spilleliste ved at klikke på Fil Ny Søgespilleliste, eller ved at klikke på knappen Avanceret søgning i Søgelinjen.

  Efter at have lavet denne spilleliste, vil den holde styr på hvilke sange i samlingslisten der matcher dien kriterier, og automatisk opdatere sigselv følgeligt når sammenslisten ændres.

Spillelister er organiserede i Spillelisteruden, som er den lodrette bjælke til venstre. I denne rude er der en ikon for hver spilleliste du har. Der er forskellige visningstilstande for denne rude, som kan vælges fra menuen Vis Visningstilstande.

Standard-visningstilstand

  Dette er standard-visningstilstanden. I denne tilstand, bliver alle spillelisterne vist som store ikoner, en ovenover den anden i visningstilstanden.

Kompakt visningstilstand

  Denne tilstand ligner den normale visningstilstand, med den undtagelse at spillelisterne er repræsenteret med vandrette linjer med små ikoner i stedet for med firkantede felter.

Trævisningstilstand

  Denne tilstand er den kraftigste. Denne tilstand er ligesom den kompakte visningstilstand, bortset fra at samlingslisten nu er roden af et træ af virtuelle spillelister. Samlingslisten har tre afledte knuder, Kunstner, Album og Genre. Hver af disse knuder har afledte der repræsenterer alle indgange fra denne specifikke kategori. For eksempel, hvis din samlingsliste indeholder musik fra 4 forskellige kunstnere, vil du have 4 indgange under kunstnerknuden.

  En smart egenskab af trævisningstilstanden er noget der hedder træk-og-slip ommærkning. Vælg blot nogle filer i sporlisten og træk dem hen på en af kunstner-, album-, eller genre-knuderne under samlingslisten. Sangene vil så automatisk blive ommærkede til at matche det punkt du slap sporene på. For eksempel, hvis du trækker en gruppe spor på en genre der hedder "Rock", vil alle sporene blive mærket om til et genre-mærke der er Rock.

### &juk;s mærkeeditor

Det er praktisk at bruge filnavnet til at beskrive filens indhold, for mange filformater. `Rapport til styrelsen - Juni 2003.doc`, kan for eksempel være al information som behøves for at finde filen igen. At forsøge at indfange al nyttig information om en særlig sang, kan give filnavne som dette: `Type O Negative - The Glorious Liberation Of The Peoples Technocratic Republic Of Vinnland By The Combined Forces Of The United Territories Of Europa.mp3` eller `Various Kunstners_15_The Smithsonian Collection of Classic Jazz Volume II_Jimmie Lunceford & His Orchestra - Organ Grinder's Swing.mp3`. Dette er ikke særlig praktisk at bruge, og indeholder heller ikke al nyttig information som du kan have skaffet om sangen. At for eksempel tilføje album og spornummer i det første filnavn, ville gøre det endnu længere og mere håndterligt, mens du stadigvæk ikke direkte vil kunne se året sangen blev udgivet, eller hvilken musikstil det er, hvis du ikke kender til kunstneren.

Løsningen er altså at opbevare denne slags ekstra data inde i selve filerne. MP3- og OGG-filer kan også indeholde små tekststumper som kan bruges til at beskrive filernes indhold. Der er flere forskellige formater, men &juk; skjuler forskellene mellem dem, og giver en standardmåde at redigere en standardiseret delmængde med velkendte mærker for alle lydfiler.

&juk;'s fuldstændige mærkeeditor lader dig redigere mærker i både MP3- og OGG-filer. Du kan redigere enkelte filer eller flere filer, og du kan vælge en blanding af MP3- og OGG-filer at redigere. Det eneste krav er at du kan skrive til selve filerne. Du kan for eksempel ikke redigere mærker for en fil som er monteret fra en &CD-ROM;.

#### Redigér mærker i en enkelt fil

For at redigere mærket i en enkelt fil, markeres den enten i samlingslisten eller på en linje hvor den findes i en spilleliste. Hvis mærkeeditoren ikke er synlig, aktiveres den ved at vælge Vis Vis mærkeeditor. Mærkeeditoren ses længst nede i listevisningen.

Skriv helt enkelt i et af redigeringsfelterne for at ændre informationen. Når du er færdig, venstreklikkes i listen, så bliver du bedt om at gemme ændringerne.

Du vil måske finde at mærkeeditoren forbliver deaktiveret når du har klikket på en fil. Dette sker når &juk; har detekteret at sporet kun er læsbart.

Mærkeeditorenes felter

Kunstnernavn:

  Navn på kunstneren eller kunstnerne som udgav sangen.

Sportitel:

  Sangens navn.

Albumnavn:

  Navnet på albumet hvor sangen blev udgivet.

Genre:

  Musikkens stil. &juk; sørger for en liste som cirka svarer til den uformelle ID3-standard, men du kan frit indtaste egne værdier i listen.

Filnavn:

  Filnavnet på den egentlige fil på disken. Du kan direkte redigere dette, og når du gemmer så skifter filen navn.

Spor:

  Stedet for sporet på originalindspilningen.

År:

  Året sangen blev udgivet.

Længde:

  Dette kan ikke redigeres, det bliver blot vist som information.

Bitrate:

  Dette kan ikke redigeres, det bliver blot vist som information.

Kommentar:

  Du kan tilføje egne frie tekstkommentarer her, med yderligere påtegninger osv.

Du kan udtrykkelig og umiddelbart gemme dine ændringer når som helst, med menupunktet Mærker Gem eller ved at trykke på &Ctrl;T.

#### Redigér mærker i flere filer

Du kan vælge flere filer i listevinduet, og redigere et eller flere felter i mærkerne for alle filer på en gang.

Brug Shift og venstre museknap for at vælge en liste med en sammenhængende række filer, og &Ctrl; og venstre museknap for at vælge enkelte filer som ikke er i en rækkefølge.

Hvis mærkeeditoren ikke er synlig, kan du aktivere den ved at vælge Vis Vis mærkeeditor. Mærkeeditoren vises længst nede i listevisningen.

Mærkeeditoren opfører sig noget anderledes når du har valgt flere filer.

Hvert felt i mærkeeditoren har nu et afkrydsningsfelt som hedder Aktivér ved siden af. Alle felter som har nøjagtigt samme indhold for alle filer du markerede, viser dette indhold, og er aktiverede for at redigeres, med afkrydsningsfeltet Aktivér markeret.

Alle felter som ikke har samme indhold i alle markerede filer kan ikke redigeres fra begyndelsen, og viser ikke noget indhold over hovedet.

For at ændre indhold i et felt, markeres afkrydsningsfeltet Aktivér hvis den ikke allerede er det, og feltet redigeres på almindelig måde.

Når du er færdig, venstreklikkes i listevisningen igen og så bliver du bedt om at gemme ændringerne. Dialogen viser en liste med filer som påvirkes, så du har en mulighed for at kontrollere at du virkelig ændrede de filer du ville.

Du kan udtrykkelig og umiddelbart gemme dine ændringer når som helst, med menupunktet Mærker Gem eller ved at trykke på &Ctrl;T.

### Fildialogen omdøb

Dialogen Omdøb fil

Skærmaftryk af Fildialogen omdøb.

Fildialogen omdøb bruges til at indstille handling Omdøb fil, som ændrer navne på sange baseret på den information der er indeholdt indeni dens metadata-mærker. Først ændres mærkerne ifølge de forskellige symboler du kan ændre, og så bruges symbolerne til at generere filnavnet ifølge Filnavnesystemet.

Den vigtigste del af dialogen er afsnittet Filnavnesystem. Du kan skrive et filnavnesystem her som &juk; så vil bruge til at omdøbe filerne. Den måde det virker på er at visse tegn er specielle.

%t

  Dette bliver erstattet med Titel-symbolet ved evaluering.

%a

  Dette bliver erstattet med Kunstner-symbolet ved evaluering.

%A

  Dette bliver erstattet med Album-symbolet ved evaluering.

%T

  Dette bliver erstattet med Spor-symbolet ved evaluering.

%c

  Dette bliver erstattet med Kommentar-symbolet ved evaluering.

Hvert symbol kan indeholde %s, som bliver erstattetmed det egentlige mærke, og en vilkårlig tekst du ønsker, inklusive skråstreg (/). Hvis et symbol har en skråstreg, så vil det indikere en mappe-adskiller. Det vil naturligvis være muligt blot at skrive mappe-adskillerne direkte i linjen i Filnavnesystemet.

Brug af symboler tillader os imidlertid fuldstændigt at ignorere mærker der er tomme. Hvis du markerer feltet Behøver værdi, så vil symbolet blive ignoreret hvis det tilsvarende mærke er tomt. For eksempel kan du bruge dette til at adskille filer med kommentarer fra dem uden, ved at placere noget såsom har-kommentar/%s i editoren Kommentar-symbol.

Du kan teste dit filnavnesystem ved at bruge editoren Nuværende filnavn for neden i dialogen. Indskriv et filnavn på en musik-fil, så vil området Nyt filnavn vise hvordan &juk; ville omdøbe filen, givet de nuværende indstillinger.

### Indstillingsdialogen til mærkegætning

Dialog til indstilling af mærkegætter

Skærmaftryk af mærkegætterens indstillingsdialog.

Mærkegætterens indstillingsdialog bruges til at indstille kommandoen Gæt ud fra filnavn.

I dialogen vil du se en liste til venstre med forskellige mønstre for filnavnesystem. &juk; inkluderer et ekstensivt sæt standardmønstre der matcher de mest almindelige behov. Hvis du har lyst til at tilføje en ny, så klik på Tilføj-knappen, og indskriv dit system og klik på O.k.. Du kan bruge de samme procent-symboler som defineret i Dialogen indstilling af Omdøb.

&juk; vil prøve de systemerr du har på listen én af gangen, startende for oven på listen. Det første system som resulterer i en tilpasning vil blive det system der bruges til at gætte sangen mærker. Nogle sange kan matche mere end et system. Du kan sikre dig at det rigtige system matcher den første ved at vælge systemet i listens felt og så bruge piletasterne til at flytte det til toppen af listen.

Du kan også redigere eller fjerne et system fra listen. Vælg blot systemet på listen, og brug Ændr-knappen til at ændre systemet, eller Fjern-knappen til at fjerne systemet fra listen.

### Den avancerede søgedialog

Avanceret søgedialog

Skærmaftryk af den avancerede søgedialog.

Den avancerede søgedialog bruges til at lave Søgespillelister. den tillader dig at lave en finkornet søgning mellem alle de forskellige mærker i din samling af sange.

For oven i dialogen, kan du indskrive navnet på din søgespilleliste. Derpå kan du definere dine søgekriterier i gruppen Søgekriterier.

For oven i gruppen Søgekriterier er der to radioknapper, Match nogen af følgende og Match alle de følgende. Hvis du vælger Match enhver af de følgende, så vil enhver tilpasning til en af betingelserne du definerer inkludere sangen i spillelisten. Ellers skal alle betingelser du definerer matche for at inkludere sangen i spillelisten.

Under radioknapperne er betingelsesdefinitionerne. Du kan tilføje flere betingelser ved at bruge Mere-knappen, og fjerne betingelser ved brug af Færre-knappen. Enhver betingelse du efterlader blank bliver ignoreret, så du behøver ikke at bruge Færre for at eliminere tomme betingelser.

Hver betingelsesdefinition har tre dele: Mærkevælgerlisten til venstre, den matchende stilliste til højre og søgeteksten i midten. Mærkevælgeren lader &juk; vide hvilket mærke du ønsker at søge efter teksten i. Hvis du vælger det specielle mærke "<Alt synligt>", så vil ethvert mærke som du kan se i samlingslisten kunne blive brugt til at matche søgeteksten.

Matchstillisten lader &juk; vide hvilken søgningsmetode der skal bruges. Søgemetoderne du kan bruge er som følger:

Normal matchning

  Dette er standard matchende stil. Den søger efter den givne tekst hvorsomhelst i det valgte mærke, ignorerende versaltype. For eksempel vil en søgning efter mode i kunstnermærket passe med Depeche Mode.

Versalfølsom

  Denne søgning er ligesom Normal, bortset fra at søgningen skal matche den nøjagtige versaltype af teksten.

Mønster-matchning

  Dette er den kraftigste søgemetode. Søgeteksten du skriver vil definere et regulært udtryk der bruges til at søge indeni mærket. Regulære udtryk går ud over omfanget af denne dokumentation,men programmet &kregexpeditor; kan hjælp dig med at lave et regulært udtryk. &juk; bruger &Qt;'s stil for regulære udtryk.

Vælg blot de betingelser du ønsker at inkludere i din søgning, og klik på O.k. for at lave din søgespilleliste.

### &juk;'s omslagshåndtering

&juk; 2.3 (en del af &kde; 3.5) indeholder forbedret kode for håndtering af omslag hvilket introducerer nogle nye muligheder for brugere sammenlignet med &juk; 2.2 (som levereredes med &kde; 3.4). Den kan også ændre arbejdsstrømmen noget for dig hvis du er vant til hvordan omslag håndteredes i &juk; 2.2. Lad os altså først repetere hvordan det var tidligere.

#### Hvordan omslag fungerede i &juk; 2.2

I &juk; 2.2 var et spors omslag hårdt knyttet til informationen om dets kunstner og album. Selvom det viste sig at være nyttigt nok, og havde nogle fordele, var det ikke en perfekt måde at organisere omslagene. Hvis man ville bruge et omslag til et andet spor, var man enten tvunget til at skifte navn på sporets mærker, eller duplikere omslaget, og sløse med harddiskplads. Og hvis sporet ikke havde nogen information om kunstner eller album, forhindrede &juk; at man angav et omslag, eftersom der ikke fandtes nogen information at knytte det til. Det fungerede, men kunne have været bedre.

#### Hvordan omslag fungerer i &juk; 2.3

I &juk; 2.3 blev koden lavet om til at tilføje en komponent i kernen som har ansvaret for omslagsbilleder. I stedet for at kigge på harddisken efter en billedfil med et specifikt navn som i &juk; 2.2, kobler omslagshåndteringen i &juk; 2.3 hvert omslag sammen med et identifikationsmærke, og bruger derefter dette mærke med din musik. Dette er stadigvæk ikke perfekt, men det fungerer og kan spare tid, samtidigt med at det tillader at flere ting kan gøres.

##### Eksempel på at tilføje omslag

Som et eksempel, lad os antage at du ville angive et omslag for spor som du netop har rippet fra en cd. Vi bruger Alabama - Greatest Hits III til denne beskrivelse. I &juk; 2.2 kunne du markere nogle af sporene, og importere et omslag fra internettet ved at højreklikke på sporet og bruge kommandoen Mærkning Omslagshåndtering Hent omslag fra internettet . Som en bivirkning af hvordan &juk; virkede , blev omslaget med det samme brugt til alle sporene på Alabama - Greatest Hits III, det være sig om du havde lyst eller ej.

I &juk; 2.3 er proceduren nøjagtigt den samme, med en undtagelse. Du skal først markere alle de spor som du ønsker at omslaget skal gælde. Du skulle altså markere alle spor på Alabama - Greatest Hits III inden du bruger kommandoen Hente omslag fra internettet. Eller vis du kun vil angive et omslagsbillede for halvdelen af sporene, skal du kun markere halvdelen af sporene inden du udfører kommandoen Hent omslag fra internettet. Bekymr dig heller ikke om at duplikere omslag: &juk; er smart nok at genbruge samme billede, så du får ikke 14 duplikerede `.png`-billeder som roder rundt omkring på harddisken.

##### Genbrug gamle omslag

Men hvad sker der hvis du glemmer at markere alle spor du ville give et mærke? Du kunne markere dem og gentage processen, men det ville efterlade et duplikeret omslag på harddisken eftersom &juk; ikke hurtigt kan afgøre at omslaget du finder er det samme som det du allerede har. Men det er intet problem, eftersom du kan bede &juk; om at bruge omslaget fra et andet spor.

Der er to måder at gøre dette:

1. Åbn dialogen Omslagshåndtering med menuen Mærkning (Mærkning Omslagshåndtering Vis omslagshåndtering). Omslagshåndteringen viser en liste til højre med alle omslag som &juk; kender til, og efter de er indlæst kan du hurtigt reducere listen med søgelinjen længst oppe, eller ved at bruge listen med kunstnere til venstre. Når du ser omslaget du vil bruge, kan du trække og slippe det på et spor for at får det til at gælde. Det skulle ske næsten med det samme, eftersom &juk; genbruger samme omslag (og du ser desuden omslaget mens du trækker det). Desværre kan det tage en stund at indlæse omslagene i begyndelsen, og omslagshåndteringen er ikke nyttig for meget andet udover dette.

2. Jeg foretrækker at bruge denne metode eftersom den er temmelig nem. Alt du behøver at gøre er at dobbeltklikke på et spor som har omslaget du vil have, for at begynde at spille det. Det gør at omslaget vises på linjen Spiller nu, og du kan trække og slippe omslaget på sporet som du vil ændre lige som du ville have gjort med omslagshåndteringen.

##### Træk omslag til mere end et spor af gangen

Bemærk også at du kan bruge træk og slip til hurtigt at angive omslag for mere end et spor. Markér blot sporene du ønsker at omslaget skal gælde, og træk omslaget til et af de markerede spor.

##### Hvad sker der med mine gamle omslag?

Du undrer dig måske over hvad &juk; gør hvis du allerede har omslag fra &juk; 2.2. Det der sker er at &juk; automatisk konverterer de gamle omslag og sammenfletter dem i omslagshåndteringssystemet.

Eftersom det er en tidskrævende proces, sker det ikke på en gang. I stedet konverteres kun de gamle omslag når omslaget behøver at vises på skærmen. Når konverteringsprocessen udføres, genkender &juk; de spor som skulle have vist omslaget som konverteres, og lader automatisk det nye omslag gælde for disse spor. Slutresultatet er at det ikke skulle opstå nogen synlige ændringer. &juk; beholder samme omslag som sporene altid har haft, bortset fra at du nu med det samme kan drage fordel af de nye funktioner for omslagshåndtering.

##### Fjern omslag

En anden bivirkning er at du nu kan fjerne et omslag fra et spor uden samtidigt at fjerne det fra alle andre spor med samme kunstner og album.

I &juk; 2.3 tager kommandoen for fjernelse af omslag kun omslagene væk fra de markerede spor.

##### Forslag til brug:

1. Du kan nu bruge samme omslag for spor med albummer som har Disk 1, Disk 2, osv. hvilket du ikke kunne gøre i &juk; 2.2 uden at duplikere omslaget.

2. Brug af et generelt omslag for spor hvis du simpelthen skal have et omslag for alle spor, eller hvis du har musik som ikke er udgivet som et album, men passer godt i en genre. Du kunne oprette et omslag for denne musiktype og bruge det for sangene det drejer sig om.

## Værktøjslinjen i &juk;

### Hovedværktøjslinjen

Værktøjslinjen i &juk;
Værktøjslinjen i &juk;

Værktøjslinjen i &juk;

Fra venstre til højre i skærmaftrykket ovenfor, er ikonerne i standardværktøjslinjen følgende:

Ny

  Lav en ny spilleliste. Hvis du holder knappen nede, vil en menu komme frem der tillader dig at vælge de forakellige slags spillelister der skal laves.

  Tom spilleliste...

    Dette beder dig om et spillelistenavn, og indsætter det så i spillelistevisningen. Spillelisten starter med at være fuldstændig tom.

  Spilleliste ud fra mappe...

    Dette beder dig om en mappe der skal åbnes, og laver så en spilleliste der indeholder den musik, der er i denne mappe og undermapper. Navnet på den nyoprettede spilleliste er det samme som navnet på den valgte mappe.

  Søgespilleliste...

    Dette får den avancerede søgedialog frem, og tillader dig at lave en virtuel spilleliste. Enhver sang i din samlingsliste der matcher søgekriterier som du angiver i den avancerede søgedialog bliver tilføjet til den nye spilleliste. Når din samling ændrer sig, ændrer den nye spilleliste sig også. For eksempel, hvis du laver en spilleliste med alle dine Kim Larsen sange, og så tilføjer endnu en Kim Larsen sang til din samlingsliste, så vil den også vise sig i Kim Larsen spillelisten uden at du skal gøre noget for at dette skal ske.

Åbn

  Tilføj en fil til samlingslisten (hvis den er aktiv) eller til den markerede spilleliste. Tilføjes en fil til en spilleliste, tilføjes den også automatisk til samlingslisten, men ikke omvendt.

Gem

  Gem den markerede spilleliste. For at gemme et mærke som du har redigeret, vælges enten et andet objekt, eller der trykkes i stedet på &Ctrl;T.

Klip

  Hvis en spilleliste eller sang er markeret, klippes (fjernes) den fra listen. Hvis mærkeeditoren er aktiv, virker det som klip i en hvilken som helst editor, og fjerner den markerede tekst, men beholder en kopi i klippebordet.

Kopiér

  Hvis mærkeeditoren er aktiv, virker dette som kopiér i en hvilken som helst editor, og placerer en kopi af den markerede tekst i klippebordet.

  Hvis du bruger kopiér for en sang i samlingslisten, tilføjes dens &URL; til klippebordet, så du kan indsætte den. Du vil for eksempel kunne indsætte &URL;'en i en teksteditor, &konqueror; eller en anden spilleliste.

Indsæt

  Hvis du enten klippede eller kopierede en &URL; tidligere fra samlingslisten, kan du indsætte den igen i en ny spilleliste. Du kan også indsætte en &URL; som du har kopieret fra &konqueror; eller et andet program. Hvis du bruger mærkeeditoren, indsættes teksten fra klippebordet i det markerede felt.

Vis søgelinje

  Vis eller skjul søgelinjen.

Vis mærkeeditor

  Vis eller skjul mærkeeditoren.

Afspilningsknapper

  De virker som for alle almindelige mediespillere som du måtte være stødt på. Knapperne er Spil, Pause, Stop, Gå tilbage til foregående sang og Gå fremad til næste sang.

  Der er også en skyder, som viser hvor længe (relativt) den nuværende sang er spillet. Du kan trække skyderen med musen for at gå fremad eller tilbage i et spor.

  Endelig er der en lydstyrkekontrol. Som man kunne forvent, øger og sænker den lydstyrken. Højt er til højre, og lavt til venstre.

### Søgelinjen

Søgelinjen lader dig lede efter en sang i samlingslisten eller en spilleliste hurtigt.

Ved helt enkelt at indtaste en tekst i søgelinjen, mindskes den synlige liste med sange til de som indeholder teksten i en søjle som vises. Tryk på Enter vil starte afspilning af den første der matcher i spillelistens visning.

Søgningen begynder med det samme når teksten skrives ind i søgefeltet. Søgningen er inkrementel, det vil sige når du skriver hvert tegn i tekstfeltet, begrænses søgningen yderligere. Det er nyttigt til for eksempel at finde en sang hvor du kun husker en del af navnet.

Hvis du gerne vil lave en mere finkornet søgning, kan du klike på den avancerede søgeknap til højre for søgelinjen, hvilket vil tillade dig at oprette en virtuel spillelist. Hvis du gerne vil annullere søgningen, kan du blot klikke på Ryd-knappen til venstre for søgelinjen.

## Menu og kommandoreference

### Menuer

#### Filmenu

&Ctrl;N Fil Ny Tom spilleliste..

  Opret en ny spilleliste

&Ctrl;D Fil Ny Spilleliste ud fra mappe...

  Opretter en ny spilleliste, der indeholder alle musikfilerne i en mappe og dens undermapper. Enhver musik indeni spillelister som &juk; genkender vil også blive tilføjet.

&Ctrl;F Fil Ny Søgespilleliste...

  Laver en ny søgespilleliste.

&Ctrl;O Fil Åbn...

  Vælg en fil (eller filer) som skal tilføjes til samlingslisten. Hvis du vælger en spillelistefil, vil hver fil i spillelisten blive tilføjet.

Fil Tilføj mappe...

  Vælg en mappe (eller mapper) som skal tilføjes til samlingslisten. Mapperne gennemsøges så snart &juk; startes, eller punktet Fil Genindlæs vælges.

Fil Omdøb...

  Omdøb en spilleliste.

Fil Duplikér...

  Opret en duplikeret spilleliste ud fra den markerede spilleliste, og bed efter et nyt navn.

Fil Genindlæs

  Genindlæser mærkeinformation for hver fil i den valgte spilleliste.

Fil Fjern

  Fjern den markerede spilleliste.

&Ctrl;S Fil Gem

  Gem den markerede spilleliste.

Fil Gem som...

  Gem den markerede spilleliste med et nyt navn.

#### Redigér-menuen

Redigér Ryd

  Fjerner de markerede sange fra spillelisten.

#### Vis-menuen

Vis Vis søgelinje

  Dette er en handling der skifter mellem om Søgelinjen vises eller ej.

Vis Vis mærkeeditor

  Dette er en handling der skifter mellem om Mærkeeditoren vises eller ej.

Vis Vis historik

  Dette er en handling der skifter mellem om Historikspilleliste vises eller ej.

Vis Visningstilstande Standard

  Skifter til Standard visningstilstand.

Vis Visningstilstande Kompakt

  Skifter til Kompakt visningstilstand.

Visning Visningstilstande Træ

  Skifter til Trævisningstilstand.

#### Afspiller-menu

Afspiller Tilfældig afspilning

  Dette er et valg der kontrollerer indstillingen for tilfældig afspilning. Hvis tilfældig afspilning er aktiveret, så vælger &juk; en sang tilfældigt ud fra den nuværende spilleliste når den sang der spilles nu er forbi.

Afspiller Spilleliste i løkke

  Dette er et valg der kontrollerer indstillingen for afspilning i løkke. Hvis afspilning i løkke er aktiveret, så vil &juk; starte forfra når den sang der spilles nu er forbi.

Afspiller Spil

  Denne kommando starter afspilning af den sang der er valgt nu, eller genoptager afspilning af sangen hvis den holdt pause.

Afspiller Pause

  Denne kommando holder pause i den sang der afspilles nu. Brug Spil-kommandoen for at genoptage afspilningen.

Afspiller Stop

  Denne kommando stopper afspilning af den sang der spilles nu. Du kan ikke genoptage afspilning fra dens nuværende position efter det.

Afspiller Forrige spor

  Denne kommando afspiller sangen der spillede lige før den sang der spilles nu.

Afspiller Næste spor

  Denne kommando springer videre til den næste sang på spillelisten.

#### Mærker-menu

Ctrl T Mærker Gem

  Denne kommando gemmer alle ændringer af de mærker du redigerede. Normalt gemmes ændringer ikke før du afvælger den fil du er ved at redigere.

Mærker Slet

  Denne kommando sletter de filer der er valgt nu fra samlingslisten og enhver spilleliste der indeholder den, og den sletter den valgte fil fra disken.

Ctrl F Mærker Gæt mærkeinformation Fra filnavn

  Denne kommando forsøger at gætte mærkerne for de valgte filer ved at skanne filnavnet. Du kan indstille det mønster der bruges til at gætte ved at vælge Opsætning Mærkegætter..., hvilket åbner for Mærkegætterens indstillingsdialog.

Ctrl I Mærker Gæt mærkeinformation Fra internet

  Denne kommando forsøger at gætte mærkerne for de valgte filer ved at bruge trm som kommer med MusicBrainz.

#### Opsætningsmenu

Opsætning Værktøjslinje Vis hovedværktøjslinje

  Denne kommand viser eller skjuler Hovedværktøjslinjen.

Opsætning Værktøjslinjer Vis spilleværktøjslinje

  Denne kommando viser eller skjuler Spilleværktøjslinjen.

Opsætning Vis opstartsskærm ved Opstart

  Dette er et skiftevalg. Hvis det er aktivt vil &juk; vise en informationsskærm ved opstart mens denindlæser din musiksamling.

Opsætning Dok i statusfelt

  Dette er et skiftevalg. Hvis det er aktivt vil &juk; vise en ikon i dit statusfelt. Du kan bruge statusikonen til at finde ud af om &juk; spiller, og kontrollere afspilningen.

Opsætning Forbliv i statusfelt ved lukning

  Dette er et skiftevælg. Hvis det er aktivt, &juk; vil fortsætte med at køre når du lukker hovedvinduet. Dok i statusfelt skal også være aktiveret. For at afslutte &juk;, bruges kommandoen Fil Afslut fra hovedvinduet, eller Afslut-kommandoen fra statusfeltets sammenhængsafhængige menu.

Opsætning Pop sporannoncering op

  Dette er et skiftevalg. Hvis det er aktivt, vil &juk; vise en indikator når en sang afspilles, med information om kunstneren og titlen, og med knapper der tillader dig hurtigt at skifte til en anden sang. Dok i statusfeltet skal også være aktivt.

Opsætning Mærkegætter...

  Denne kommando får Mærkegætterens indstillingsdialog frem, hvor du kan ændre de mønstre der bruges til at gætte mærkeinformation ud fra filnavne.

Opsætning Fileomdøber...

  Denne kommando får Filomdøberens indstillingsdialogfrem, hvor du kan ændre den måde &juk; omdøber filer for dig.

Opsætning Indstil genveje...

  Dette får &kde;'s standarddialog frem, hvor du kan indstille tastaturgenveje for &juk;. Nogle rimelige standarder er også inkluderet, inklusive Multimedie-taster for folk der har multimedie-tastaturer.

### Tastebindingsreference

Tastekombination | Handling
--- | ---
&Ctrl;A | Markér alle
&Ctrl;C | Kopiér
&Ctrl;R | Omdøb filer
&Ctrl;I | Gæt mærker ud fra internettet.
&Ctrl;G | Gæt mærke ud fra filnavn.
&Ctrl;F | Ny søgespilleliste.
&Ctrl;G | Gæt mærkeværdier baseret på filnavn
&Ctrl;N | Ny tom spilleliste
&Ctrl;D | Ny spilleliste ud fra mappe.
&Ctrl;T | Gem ændringer af redigerede mærker.

## Medvirkende og licens

&juk; ophavsret © 2002, 2003, 2004 &Scott.Wheeler;.

&juk; udvikles og vedligeholdes af &Scott.Wheeler; &Scott.Wheeler.mail;..

Mange tak til følgende personer som har bidraget til &juk;:

- &Daniel.Molkentin; &Daniel.Molkentin.mail; for dokning i statusfeltet, mærkeeditering indlejret, fejlretninger, missionering, moralsk støtte.

- Tim Jansen tim@tjansen.de for overførsel til GStreamer

- Stefan Asserhäll stefan.asserhall@telia.com for global støtte af tastegenveje.

- Stephen Douglas stephen_douglas@yahoo.com for sporannoncerings popopper.

- &Frerich.Raabe; &Frerich.Raabe.mail; for automagisk gætning af spordata og fejlrettelser.

- Zack Rusin zack@kde.org for flere automagiske ting, inklusive støtte for MusicBrainz.

- Adam Treat manyoso@yahoo.com for medstuderen af MusicBrainz.

- Matthias Kretz kretz@kde.org for at være naboskabets venlige &arts;-guru.

- Maks Orlovich maksim@kde.org for at gøre &juk; venligere overfor folk med terabytes af musik.

- Antonio Larrosa Jimenez larrosa@kde.org for &DCOP;-grænsefladen.

Dokumentation ophavsret © 2003, ved &Lauri.Watts;, og ophavsret © 2004 ved Michael Pyne.

&erik.kjaer.pedersen.credit; &underFDL; &underGPL;
&documentation.index;