# &kmix;-håndbogen

Matt Johnston

    &Matt.Johnston.mail;

Christian Esken

    esken@kde.org

Udvikler
Helio Chissini de Castro

    helio@kde.org

Udvikler
Stefan Schimanski

    1Stein@gmx.de

Udvikler
Lauri Watts

    &Lauri.Watts.mail;

Tester
&lars.schunk.role; &erik.kjaer.pedersen.role;
1996 2005 Christian Esken & &Matt.Johnston;
&FDLNotice;
2007-01-05
2.6.1

&kmix; er et program som lader dig ændre lydstyrken på dit lydkort.

KDE KMix kdemultimedia lyd lydstyrke mikser

## Indledning

&kmix; er &kde;'s mikserprogram til kontrol af lydkort. Selv om det er et lille program, er det en fuldt udstyret mikser. Programmet skulle give dig kontrol over alle dine lydkort.

&kmix; understøtter adskillige platforme og lyddrivere:

- ALSA-lydkortdriveren.

- Alle Open Sound System-platforme. &Linux;, FreeBSD, NetBSD og BSDI er eksplicit testet.

- &Solaris;-baserede maskiner.

- &IRIX;-baserede maskiner.

- &HP-UX;-baserede maskiner.

Hvis du både har installeret ALSA og Open Sound System drivere, bruger &kmix; ALSA-driveren.

## Arbejd med &kmix;

### Det basale

Brugen af &kmix; er ligetil. Hver mikserkontrol som dit lydkort tilbyder, er repræsenteret af en lydstyrkeskyder. Monokontroller har en enkelt skyder, stereokontroller har enten én eller to skydere alt afhængigt at hvad du vælger. Der er yderligere en panoreringsskyder i bunden af &kmix;-vinduet. Hvis du har mere end et lydkort, vil en liste blive vist for oven i vinduet, hvor du kan vælge mellem dine lydkort. &kmix; hovedvindue

&kmix; hovedvindue

Vinduet kan have op til tre faneblade med forskellige lydkortskontroller: Output, Input og afbrydere. Disse faneblade indeholder skydere for lydstyrke, afbrydere til at aktivere eller deaktivere indspilning eller afspilning, og flervalgskontroller.

- Output: Dette indeholder kontroller som for det meste har med afspilning at gøre, såsom lydstyrkekontrollen Master.
- Input: Dette indeholder alle kontroller som for det meste har med indspilning at gøre, såsom Capture.
- Afbrydere: Dette indeholder alle kontroller som lader dig lukke af eller slå til for en funktion (såsom "Mic Boost (+20dB)"), og flervalgskontroller (såsom Mic Select: Mic1 eller Mic2).

Foruden lydstyrkekontroller, indeholder &kmix; også lysdioder. Den generelle farvelægningsregel er:

- Grøn: En lysdiode som har med afspilning at gøre
- Rød: En lysdiode som har med indspilning at gøre
- Gul: En lysdiode som har med særlige funktioner på lydkortet at gøre

De tre farver har to varianter: En tændt lysdiode betyder TIL, og en slukket lysdiode betyder FRA.

### Lydstyrkekontroller

Lydstyrkekontrollerne under fanebladene Output og Input består af (oppefra og nedad): Lydstyrkekontrol (fanebladet Input)

Lydstyrkekontrol (fanebladet Input)

- En ikon som repræsenterer kontrollens funktion.
- En indikering af lydstyrkens værdi (valgfri).
- En grøn lysdiode for tavshed, som lader dig lukke for en kontrol (lyset slukkes, bliver mørkt) eller sætte den til igen (lyset tændes, bliver lyst).
- Et skyder for lydstyrkekontrol (vink: du kan skjule skyderens navn, for eksempel hvis mixeren optager for meget plads på skærmen).
- Hvis en kontrol understøtter indspilning er der en rød indspilningslysdiode. Hvis dioden er tændt (lyser rødt), er kontrollen valgt for indspilning. Hvis den ikke er tændt (mørkerød), er kontrollen IKKE valgt for indspilning.

Lydstyrkekontrol med indspilningsafbryder (fanebladet Output)
Lydstyrkekontrol med indspilningsafbryder (fanebladet Output)

Mange af disse kontroller har en sammenhængsafhængig menu, som vises ved at højreklikke på kontrollen eller enhedsikonen. Flere indgange er tilgængelige i den sammenhængsafhængige menu, men kun de som passer ind vises.

Opsplit kanaler

  Vis enten én eller to skydere. Dette er kun tilgængeligt for stereoenheder. Skyderen til højre kontrollerer den højre lydstyrke, og skyderen til venstre kontrollerer den venstre lydstyrke.

Uden lyd

  Tænd eller sluk for enheden.

Skjul

  Hvis du ikke er interesseret af at regulere denne enhed, kan du skjule den med dette tilvalg. Hvis du vil vise den igen, kan du kun gøre det ved at vælge tilvalget Kanaler (se nedenfor).

Indstil globale genveje...

  Du kan kontrollere en enhed med dit tastatur. Brug dette menuvalg til at vise &kde;'s Indstil genveje-dialog. Her kan du definere taster til at øge eller mindske lydstyrken og til at gøre enheden stille. Tasterne er globale og virker også når &kmix; er minimeret eller dokket.

Kanaler

  En dialog vises hvor du kan indstille hvilke kanaler du vil se under hvert faneblad (Output, Input, Afbrydere).

Vis/Skjul menulinje

  Dette er ikke specifikt for en bestemt enhed, men påvirker mikservinduet. Du kan skjule eller vise menulinjen med dette. Du kan også gøre dette med genvejstasten (oftest &Ctrl;M).

### Afbrydere og flervalgskontroller

Kontrollerne under fanebladet Afbrydere består af en lysdiode og en kort etiket som beskriver funktionen. Fanebladet Afbrydere kan også indeholde flervalgskontroller. Bemærk at disse kontroller oftest er meget specielle og oftest ikke behøver ændres af en sædvanlig brugere. Den sammenhængsafhængige menu indeholder valgmulighederne Kanaler og Vis/Skjul menulinje som allerede beskrevet. Afbrydere og flervalgskontroller (fanebladet Afbrydere)

Afbrydere og flervalgskontroller (fanebladet Afbrydere)
Husk at røde lysdioder har med indspilning at gøre, gule lysdioder styrer specialfunktioner på lydkortet. Skærmbillederne ovenfor viser fra venstre til højre en slukket IEC958 Output lysdiode (gul = specialkontrol), en tændt Mix lysdiode (rød = indspilningsrelateret), en slukket indspilningsrelateret lysdiode, en tændt specialkontrol og en flervalgskontrol (PCM Out Path & Mute). Hvis du er usikker på hvad en kontrol betyder, så spørg leverandøren af lydkortsdriveren (for de fleste nuværende &Linux;-distributioner er det ALSA).

### Panoreringsskyder

Med denne skyder kan du kontrollere fordelingen af lydstyrken mellem venstre og højre højttaler. Denne skyder er overordnet og påvirker og påvirker master-lydstyrken. Den midterste position er standarden. At trække skyderen tilvenstre gør lydstyrken svagere på højre højtaler, til højre omvendt. Dette kan naturligvis være byttet rundt hvis dine højttalere ikke er placeret korrekt.

Vær klar over at for surround-system styrer hovedenheden ofte kun de forreste højtalere. Dette er en begrænsning i lydkortets drivere.

Hvis lydkortet ikke har en hovedenhed, kan en anden enhed vælges af &kmix;. For de fleste er det Wave-kontrollen (eller PCM-kontrollen).

### Indstillingsmuligheder

Brug Opsætning Indstil &kmix;... i menulinjen for at vælge indstillinger. Disse punkter er:

Dok i panel

  Hvis dette er afkrydset, vil &kmix; dokke ned i statusfeltet når der trykkes på vinduets lukkeknap. Hvis det ikke er afkrydset vil &kmix; afslutte i stedet. Pas på: Efter at have afsluttet vil du ikke kunne kontrollere lydstyrken hvis du har knyttet taster til at gøre dette.

Aktivér kontrol af lydstyrke i statusfelt

  Hvis det er aktiveret, viser et venstreklik på &kmix;' dokkede ikon et vindue med en lydstyrkekontrol for enheden som foretrækkes. (Vink: For øjeblikket kan du ikke ændre enheden - &kmix; vælger den selv.) Hvis punktet er deaktiveret vises &kmix; hovedvindue ved venstreklik på &kmix; dokkede ikon.

Vis tikmærker

  Vis linjer til at markere positioner på skyderne.

Vis etiketter

  Vis etiketter for hver lydenhed. Ved at lade musen hvile over ikonet for hver enhed kan du se denne oplysning uafhængigt af om 'Vis etiketter' er afkrydset.

Genopret lydstyrker ved login

  Lad &kde; genoprette lydstyrker når du logger på. Dette genopretter dine personlige lydstyrkeniveauer, som blev gemt da du sidst loggede af. Hvis operativsystemet gemmer lydniveauer, behøver du måske ikke dette (men på en maskine med flere brugere behøves det alligevel).

Lydstyrkeværdier:

  Vælg om og hvordan lydstyrkeværdier vises: Ingen, Absolutte eller Relative.

Skyderens orientering

  Du kan venda hovedvinduet for &kmix; 90 grader med dette tilvalg. Skydere, tekst og alt andet (hvis det er passende) roteres. Der er visse undtagelse fra denne regel, i første omgang menulinjen, mikservælgeren (hvis den i det hele taget vises), panoreringsskyderen og flervalgskontrollerne.

## &kmix;-panel-applet

&kmix; panelminiprogram er en alternativ grænseflade for &kmix;. Du kan til det til &kde;'s panel ved at vælge Tilføj miniprogram til panelet... i Panelmenuen eller den sammenhængsafhængige menu. Vælg Lydmikser og klik på Tilføj til panelet eller dobbeltklik på Lydmikser.

Du kan arbejde med &kmix;-appletten som beskrevet for hovedvinduet - inklusive sammenhængsmenuen. På grund af den begrænsede plads i panelet er der forskelle:

- Ingen hovedmenu tilgængelig.
- Hvis du har flere lydkort, kan du ikke ændre den valgte mikser efter det initiale valg.
- Ingen dokningsikon. Hvis du vil bruge dokningspunktet, skal du desuden starte &kmix; fra K-menuen Multimedie &kmix; lydmikser.
- Ikoner kun til stede når panelet er stort nok.
- Ingen navne på enheder.
- Indstilling udføres via panelmenu - du kan indstille farver og skyder-retning her.
- Lydstyrker gemmes ikke automatisk. Hvis du ønsker at lydstyrker skal gemmes når du logger af for senere at kunne genoprettes, skal du også starte &kmix; fra K-menuen.

## Avancerede &kmix;-egenskaber

Dette kapitel beskriver &kmix;-funktionalitet der er rettet mod den erfarne bruger. De fleste brugere vil aldrig få brug for denne funktionalitet, så du kan uden problemer springe over dette kapitel

### &DCOP;-Grænsefladen

Sommetider vil du udføre specielle funktioner. Ting som at styre mikseren fra et andet program, eller lukke af for lyden fra hovedenheden hver dag klokken 22. &kmix; har en &DCOP;-grænseflade, som lader dig opnå meget med minimalt arbejde. Du kan starte en skal og skrive ``dcop kmix``, for at begynde med at udforske &kmix; &DCOP;-grænseflade. De særlige grænseflader i &kmix; er følgende:

``Mixer0``

  Muliggør manipulering af den første mikser. Du kan indstille lydstyrkeniveauer, lukke af for lyden for enheden, ændre balance, hente miksernes navn, og meget mere. Skriv ``dcop kmix Mixer0`` hvis du vil udforske alle funktioner. Der er flere indgange såsom ``Mixer1``, hvis flere lydkort er installerede.

``kmix-mainwindow#1``

  Det grafiske vindue kan styres med denne kommando. Du kan skjule og vise vinduet, ændre størrelse på det, og meget mere. Skriv ``dcop kmix kmix-mainwindow#1`` hvis du vil udforske alle funktioner.

### &DCOP;-Eksempler

``dcop kmix kmix-mainwindow#1 hide``

  Skjuler det grafiske vindue. Brug ``dcop kmix kmix-mainwindow#1 show`` eller dokningsikonen for at vise det igen.

``dcop kmix kmix-mainwindow#1 resize 1 1``

  Ændrer størrelse på &GUI;-vinduet til det mindst mulige. Dette er størrelsen så alle skyderne (og andre &GUI;-elementer) vil passe i vinduet.

``dcop kmix Mixer0 mixerName``

  Angiver navnet på den første mikser, for eksempel `Sound Fusion CS46xx`.

``dcop kmix Mixer1 setVolume 0 10``

  Indstiller lydstyrke for den anden mikser, enhed 0, til 10 procent. Enhed 0 er ofte hovedenheden, men ikke altid. Hvis du vil gøre den (første) hovedenhed på dit andet lydkort mere stille, kan du bruge ``dcop kmix Mixer1 setMasterVolume 0``.

Du kan direkte køre disse kommandoer fra en skal som du startet inde i &kde;. Hvis du behøver at køre DCOP-kommandoen et andet sted, for eksempel fra et crontab-script, skal du definere miljøvariablen `DCOPSERVER` (som vises på første linje i filen `~/.DCOPserver_hostname_:0`), for eksempel:

    #!/bin/sh
    DCOPSERVER=`cat /home/dinhemmappe/.DCOPserver_dinvært_:0 | grep local`
    eksport DCOPSERVER
    dcop kmix Mixer0 setMasterVolume 0

### Tips og Tricks

#### Brug af ALSA pg OSS driver samtidigt

På &Linux; kan &kmix; enten bruge ALSA-driveren eller OSS-driveren, ikke begge. Hvis du virkelig skal bruge begge drivere samtidigt (en meget sjælden situation), kan du gøre det som følger. Afslut &kmix; og tilføj følgende linje i din `kmixrc`-fil i afsnittet for globale indstillinger.

    MultiDriver=true

Start &kmix; igen. Hvis du klikker på Hjælp Hardwareinformation bør du se Lyddriverer som bruges: ALSA0.9 + OSS og Experimental multiple-Driver mode activated.

Du ser formodentlig alle din miksere dublerede.

Der er ingen støtte for denne slags indstilling.

## Medvirkende og licens

Hovedudviklere

- Ophavsret 1996-2000 Christian Esken

- Ophavsret 2000-2003 Christian Esken & Stefan Schimanski

- Ophavsret 2003-2005 Christian Esken & Helio Chissini de Castro

Bidragydere:

- Christian Esken esken@kde.org

- Stefan Schimanski 1Stein@gmx.de

- Paul Kendall paul@orion.co.nz - &SGI;-portering

- Sebestyen Zoltan szoli@digo.inf.elte.hu - FreeBSD-rettelser

- Faraut Jean-Louis jlf@essi.fr - &Solaris;-rettelser

- Nick Lopez kimo_sabe@usa.net - ALSA-portering

- &Helge.Deller; deller@gmx.de - oversættelse til &HP;-UX

- Lennart Augustsson augustss@cs.chalmers.se - *BSD-rettelser

Dokumentation ophavsret 2000 &Matt.Johnston; &Matt.Johnston.mail;

Opdateret 2003 til at matche &kmix; V1.91 ved Christian Esken esken@kde.org

Opdateret 2005 til at matche &kmix; V1.91 ved Christian Esken esken@kde.org

Opdateret 7/2005 til at matche &kmix; V2.6 ved Christian Esken esken@kde.org

Baseret på dokumentation af Christian Esken esken@kde.org

&lars.schunk.credit;&erik.kjaer.pedersen.credit; &underFDL; &underGPL;

## Installation

### Anskaf &kmix;

&install.intro.documentation;

### Krav

&kmix; er åbenlyst kun nyttig hvis du har et lydkort. &kmix; understøtter adskillige platforme og lyddrivere.

- Alle Open Sound System-platforme. &Linux;, FreeBSD, NetBSD og BSDI er eksplicit testet.

- &Solaris;-baserede maskiner.

- &IRIX;-baserede maskiner.

- ALSA-lydkortdriveren.

- &HP-UX;-baserede maskiner.

### Kompilering og installation

&install.compile.documentation;